John Harvard

Džonas Harvardas (; 1607 m. lapkričio 26 d. – 1638 m. rugsėjo 14 d.) buvo Anglijos dvasininkas, kurio garbei buvo pavadintas Harvardo universitetas.

Biografija 
Harvardas gimė ir užaugo Londone, Soutvarko (Southwark) rajone, buvo ketvirtas iš devynių vaikų, sūnus Roberto Harvardo (1562–1625), mėsininko ir tavernos savininko, ir jo žmonos, Katherine Rogers (1584–1635), kilusios iš Stratfordo prie Eivono, kurios tėvas, Tomas Rodžersas (1540–1611), kaip kartais manoma, buvo Viljamo Šekspyro (1564–1616) kompanionas. Džonas Harvardas mokėsi Šv. Išganytojo vidurinėje mokykloje Soutvarke (), kur jo tėvas Robertas buvo mokyklos valdytojas.

1625 m. jo tėvas, įseserė ir du broliai mirė nuo maro. Iš jo artimiausių giminių, tiktai jo motina ir vienas brolis, Tomas, išgyveno. Jo motina susituokė antrą kartą su Džonu Eletsonu (1580–1626), kuris mirė praėjus dviem mėnesiams nuo jų vestuvių, paskui 1627 m. su Ričardu Jervudu (1580–1632). Harvardas įstojo į Emanuelio koledžą (Kembridžas), paskui į Puritonišką tvirtovę () 1627 m. gruodį ir 1632 m. įgijo bakalauro laipsnį. Harvardo motina Katerina 1635 m. mirė, brolis Tomas 1637 m. pavasarį. Džonas 1636 m. balandį vedė Aną Sadler (1614–1655) iš Ringmerio miestelio Sasekse, kunigo Džono Sadlerio dukterį ir Harvardo bendramokslio Džono Sadlerio, advokato ir orientalisto, seserį.

1637 m. gegužę jis su savo žmona emigravo į Naująją Angliją ir apsigyveno Čarlztaune, Masačusetse, kur buvo atvykę ir daugelis jo bendraklasių. Čarlztaune jis tapo bažnyčios pastoriumi, bet po metų, 1638 m. rugsėjo 14-ąją, mirė nuo tuberkuliozės. Buvo palaidotas Phipps gatvės kapinėse Čarlztaune.

Bevaikis Harvardas 779£ (pusė jo turto) ir savo biblioteką su apytiksliai 400 knygų testamentu paliko naujai kolegijai kaimyniniame Kembridže, įsteigtai 1636 m. rugsėjo 8-ąją, ir savo draugui, pirmam šios kolegijos mokytojui Natanieliui Ytonui. Ytono užrašai nurodo, jog naujosios kolegijos statybos prasidėjo nedelsiant 1638 m., su dailidės Tomo Mekinso sūnaus, Tomo Mekinso Jaunesniojo iš Čarlztauno pagalba. Pastatai buvo statomi tik iš medienos, su akmeniniais pamatais ir rūsiu, kolegija turėjo savo obuolių sodą, buvo įrengta gyventi ir dirbti apie 30 studentų (pirmaisiais metais).

Mokykla 1639 m. kovo 13-ąją pakeitė pavadinimą į „Harvardo kolegija“. Harvardas pagal naująją 1780 m. Masačusetso konstituciją buvo laikomas universitetu, o ne kolegija. Nėra išlikę jokių įrašų ar iliustracijų apie ankstyvąjį kolegijos periodą, nes viskas (kartu ir 400 Harvardo paaukotų knygų) sudegė 1674 m.

Statula 
Džono Harvardo statula, sukurta Daniel Chester French, stovi Harvardo aikštėje Harvardo universitete. Nepaisant jos vardo, statula nevaizduoja tikslios Džono Harvardo išvaizdos, kadangi skulptorius neturėjo jokio tikslaus jo atvaizdo. Statula, Harvardo kelionės vadovų pristatoma kaip „trijų melų statula“, tvirtina, kad tai Džonas Harvardas, Įkūrėjas, 1638 m., bet iš tikrųjų Harvardas buvo rėmėjas, o ne įkūrėjas; įstaiga buvo įsteigta 1636 m.

Nuorodos 

 Džonas Harvardas pavaizduotas ant cigaro etiketės iš ankstyvos 20-ojo šimtmečio dalies 
 Harvardo Namas Stratford-Eivone Katherine Rogers namai
 St. Saviour’s & St. Olave’s School 

Harvard
Harvard
Harvardo universitetas